CELEX: 32004R1260
Language: et
Date: 2004-07-08 00:00:00
Title: Komisjoni määrus (EÜ) nr 1260/2004, 8. juuli 2004, millega muudetakse määrust (EÜ) nr 838/2004 banaanide ühendusse importimise süsteemi üleminekumeetmete suhtes seoses Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisega

9.7.2004   
            
            
               ET
            
            
               Euroopa Liidu Teataja
            
            
               L 239/16
            
         
      KOMISJONI MÄÄRUS (EÜ) nr 1260/2004,
   8. juuli 2004,
   millega muudetakse määrust (EÜ) nr 838/2004 banaanide ühendusse importimise süsteemi üleminekumeetmete suhtes seoses Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisega
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut,
   võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut, eelkõige selle artikli 41 esimest lõiku,
   võttes arvesse 13. veebruari 1993. aasta määrust (EMÜ) nr 404/93, millega kehtestatakse turgude ühine korraldus banaanisektoris, (1)
   
   ning arvestades järgmist:
   
               (1)
            
            
               Komisjoni määrusega (EÜ) nr 896/2001 (2) kehtestati määruse (EMÜ) nr 404/93 rakendamiseeskirjad seoses banaanide ühendusse importimise korraga.
            
         
               (2)
            
            
               Komisjoni 28. aprilli 2004. aasta määrusega (EÜ) nr 838/2004 (3) võeti vastu üleminekumeetmed, et lihtsustada uutes liikmesriikides enne liitumist kehtinud korra asendamist uue korraga, mis tuleneb turu ühisest korraldusest banaanisektoris. Tagamaks turu varustamist ja seda eriti uutes liikmesriikides, kehtestati selle korraga ajutiselt vastavalt määruse (EMÜ) nr 404/93 artikli 18 lõikele 1 kolmanda maailma riikidest pärinevate toodete kvootidele lisakogused, mille suhtes kehtivad samad tariifid ajavahemikul 1. maist kuni 31. detsembrini 2004.
            
         
               (3)
            
            
               Võttes arvesse impordisertifikaatide väljastamist esimese etapi puhul 2004. aasta mai alguses, kehtestati ajutiselt määrusega (EÜ) nr 838/2004 vajalikud sätted, määramaks esialgseid kontrollkoguseid traditsiooniliste ettevõtjate jaoks ja esialgseid toetussummasid mittetraditsiooniliste ettevõtjate jaoks. See määratlus peaks võimaldama pädevatel riiklikel asutustel kontrollida ettevõtjate esitatud dokumente ja tõendeid, viia ellu komisjoni määruse (EÜ) nr 414/2004 (4) artiklite 4 ja 5 rakendamisel tehtud deklaratsioonide või uute liikmesriikide poolt vastu võetud siseriiklike sätete parandusi ja vajaduse korral parandada sama määruse artikli 7 lõikes 3 kirjeldatud või uute liikmesriikide poolt enne lisakoguse uue osa avamist sel eesmärgil vastu võetud riiklike sätete teatisi.
            
         
               (4)
            
            
               Nende kontrollmenetluste lõppedes, mille liikmesriigid on koostöös komisjoniga läbi viinud ja seega saadud konsolideeritud andmete alusel tuleks ajavahemikuks 1. maist kuni 31. detsembrini 2004 tagada traditsiooniliste ettevõtjate konkreetsed kontrollkogused või mittetraditsiooniliste ettevõtjate toetussummade kinnitamine pädevate riiklike asutuste poolt. Arvestades raskusi, mida traditsioonilised ettevõtjad kohtavad, saamaks nõutavate vaba ringluse tõendite koopiaid adressaatriigis, on vaja ette näha, et konkreetne kontrollkogus põhineks määruse (EÜ) nr 414/2004, muudetud määrusega (EÜ) nr 689/2004, artikli 6 lõigetega 2 ja 4 ette nähtud tõenditel ja dokumentidel.
            
         
               (5)
            
            
               Selleks, et hallata määruse (EÜ) nr 838/2004 artiklis 3 määratletud lisakogust, tuleb ühelt poolt kindlaks määrata liikmesriikide poolt edastatavate üldkoguste puhul rakendatavad koefitsiendid ja teiselt poolt ette näha kohandamiskoefitsiendi kehtestamine, mida pädevad asutused peaksid ajavahemikul 1. maist kuni 31. detsembrini 2004 rakendama iga ettevõtja koguse puhul eraldi.
            
         
               (6)
            
            
               On vaja kindlaks määrata sertifikaatide väljastamisel kättesaadav kogus seoses banaanide importimisega uutesse liikmesriikidesse teise etapi raames alates juulist 2004 ja kehtestada taotluste esitamise ja sertifikaatide väljastamisega seotud formaalsused.
            
         
               (7)
            
            
               Tuleks kindlaks määrata lisakoguste haldamiseks rakendatavad formaalsused 2004. aasta viimaseks kolmandikuks.
            
         
               (8)
            
            
               Seega on vaja teha määruses (EÜ) nr 838/2004 asjakohased muudatused. Käesoleva määruse nõuded peavad jõustuma alates nende avaldamisest, et võimaldada impordisertifikaatide väljastamist juulis 2004.
            
         
               (9)
            
            
               Käesolevas määruses ettenähtud meetmed on kooskõlas banaanituru korralduskomitee arvamusega,
            
         ON VÕTNUD VASTU KÄESOLEVA MÄÄRUSE:
   Artikkel 1
   Määrust (EÜ) nr 838/2004 on muudetakse järgmiselt.
   
               1.
            
            
               Artiklid 5, 6, 7 ja 8 asendatakse järgmiste artiklitega:
               “Artikkel 5
               Sertifikaatide väljastamise teisel etapil juulis 2004 kättesaadav kogus
               Arvestades banaanide importimist uutesse liikmesriikidesse, on sertifikaatide väljastamise teisel etapil juulis 2004 kättesaadav kogus 105 000 tonni. Sellest kogusest on traditsioonilistele ettevõtjatele konkurentsiks avatud 87 150 tonni ja mittetraditsioonilistele ettevõtjatele 17 850 tonni.
               Artikkel 6
               Kontrollkogus traditsioonilistele ettevõtjatele ajavahemikuks 1. maist kuni 31. detsembrini 2004
               1.   Iga traditsioonilise ettevõtja kohta, kes on ühe aasta jooksul perioodil 2000, 2001 ja 2002 müünud minimaalse banaanide esmase importimise koguse ühes või mitmes uues liikmesriigis, määrab liikmesriigi ettevõtjaid registreeriv pädev asutus eelneva kolmeaastase perioodi jooksul toimunud esmase impordi alusel konkreetse kontrollkoguse ajavahemikuks 1. maist kuni 31. detsembrini 2004. Kontrollkogus kehtestatakse määruse (EÜ) nr 414/2004 artikli 6 lõike 2 esimeses lõigus ja lõike 4 esimeses lõigus kirjeldatud tõendite abil.
               Konkreetne kontrollkogus saadakse, rakendades esmaste importide aasta keskmist, mida kirjeldab eelmine etapp, koos koefitsiendiga 0,667.
               2.   Arvestades liikmesriikide poolt saadetud andmeid ja seoses artiklis 3 määratletud kogusega, määrab komisjon vajaduse korral kohandamiskoefitsiendi, mida rakendatakse iga traditsioonilise ettevõtja konkreetse kontrollkoguse suhtes.
               3.   Pädev asutus teatab igale ettevõtjale tema konkreetse täpsustatud kontrollkoguse ja vajaduse korral lõikes 2 mainitud kohandamiskoefitsiendi hiljemalt teisel tööpäeval pärast määruse avaldamist, millega kehtestati see koefitsient.
               Artikkel 7
               Toetussumma mittetraditsioonilistele ettevõtjatele ajavahemikuks 1. maist kuni 31. detsembrini 2004
               1.   Pädev asutus kehtestab konkreetse toetussumma ajavahemikuks 1. maist kuni 31. detsembrini 2004 iga liikmesriigis registreeritud mittetraditsioonilise ettevõtja kohta.
               Arvestades liikmesriikide poolt edastatud andmeid ja seoses artiklis 3 määratletud kogustega kehtestab komisjon vajaduse korral kohanduskoefitsiendi, mis on rakendatav iga mittetraditsioonilise ettevõtja puhul konkreetse toetussumma taotlemisel.
               2.   Pädev asutus teatab igale mittetraditsioonilisele ettevõtjale tema toetussumma hiljemalt teisel tööpäeval pärast määruse avaldamist, millega kinnitati nimetatud koefitsient.
               Artikkel 8
               Sertifikaaditaotluste esitamine ja sertifikaatide väljastamine
               1.   Impordisertifikaadi taotlus esitatakse selle liikmesriigi pädevale asutusele, kus ettevõtja on registreeritud.
               2.   Impordisertifikaadid, edaspidi “liitumissertifikaadid”, väljastatakse ainult vabaks ringluseks uues liikmesriigis.
               3.   Sertifikaatide taotlused sisaldavad märkusi “liitumissertifikaat”, vastavalt vajadusele “traditsiooniline ettevõtja” või “mittetraditsiooniline ettevõtja”, “määrus (EÜ) nr 838/2004. Sertifikaat on kehtiv ainult uues liikmesriigis”.
               Neid märkusi korratakse sertifikaadi lahtris nr 20.”
            
         
               2.
            
            
               Lisatakse järgmised artiklid:
               “Artikkel 8a
               Sertifikaatide väljastamistaotluste esitamine teiseks etapiks juulis 2004
               1.   Teiseks etapiks esitatakse sertifikaaditaotlused hiljemalt kuuendal tööpäeval alates käesoleva määruse avaldamisest.
               Ettevõtja poolt esitatud sertifikaaditaotlus võetakse vastu ainult juhul, kui selles ei käsitleta kokku suuremat kogust kui:
               
                           a)
                        
                        
                           35 % artikli 6 lõike 3 rakenduses märgitud spetsiaalsest kontrollkogusest traditsioonilise ettevõtja puhul;
                        
                     
                           b)
                        
                        
                           35 % artikli 7 lõike 2 rakenduses märgitud spetsiaalsest kontrolltoetussummast mittetraditsioonilise ettevõtja puhul.
                        
                     Siseriiklik pädev asutus väljastab impordisertifikaadi viivitamatult.
               2.   Käesoleva artikli rakendusena väljastatud impordisertifikaadid on kehtivad alates väljastamise päevast kuni 7. oktoobrini 2004.
               Artikkel 8b
               Taotluste esitamine ja sertifikaatide väljastamine septembris 2004 kolmandaks etapiks
               1.   Kolmandaks sertifikaatide väljastamise etapiks septembris 2004 esitatakse sertifikaaditaotlused vastavalt määruse (EÜ) nr 896/2001 artiklile 15.
               2.   Impordisertifikaadi taotlus lisakoguse kohta võetakse vastu ainult juhul, kui:
               
                           a)
                        
                        
                           traditsioonilise ettevõtja poolt esitatud taotluses ei käsitleta suuremat kogust kui artikli 6 lõikes 3 rakenduses märgitud kontrollkogus ega ületata talle eelnevalt kahe esimese etapi raames mais ja juulis väljastatud impordisertifikaatide kogustega seotud summat;
                        
                     
                           b)
                        
                        
                           mittetraditsioonilise ettevõtja poolt esitatud taotluses ei käsitleta suuremat kogust kui kogus, mis vastab artikli 7 lõikes 2 märgitud toetussumma ja eelnenud kahe esimese etapi raames mais ja juulis väljastatud impordisertifikaatide kogustega seotud summa vahele.
                        
                     3.   Käesolevas artiklis käsitletud sertifikaadid väljastatakse vastavalt määruse (EÜ) nr 896/2001 artiklile 18.”
            
         Artikkel 2
   Jõustumine
   Käesolev määrus jõustub päev pärast selle avaldamist Euroopa Liidu Teatajas.
   
      Käesolev määrus on tervikuna siduv ja on vahetult kohaldatav kõikides liikmesriikides.
      Brüssel, 8. juuli 2004
      
         
            Komisjoni nimel
         
         
            komisjoni liige
         
         Franz FISCHLER
         
      
   
   
      (1)  EÜT L 47, 25.2.1993, lk 1. Määrust on viimati muudetud 2003. aasta ühinemislepinguga.
   
      (2)  EÜT L 126, 8.5.2001, lk 6. Määrust on viimati muudetud määrusega (EÜT) nr 838/2004 (ELT L 127, 29.4.2004, lk 52).
   
      (3)  ELT L 127, 29.4.2004, lk 52.
   
      (4)  ELT L 68, 6.3.2004, lk 6. Määrust on muudetud määrusega (EÜ) nr 689/2004 (ELT L 106, 15.4.2004, lk 17).